

**Előterjesztés**

**a Neumann Iskola Alapítvány alapító okiratának módosítására**

**Tisztelt Közgyűlés!**

A Neumann Iskola Alapítványt 1993-ban hozta létre Eger Megyei Jogú Város Önkormányzata a Neumann Alapítvánnyal együtt.

Az alapítvány célja Eger Megyei Jogú Város korábbi intézményének jogutódjaként a Neumann János Közgazdasági Szakközépiskola és Gimnázium megalapítása és az alapító okirat preambulumában foglaltak szerinti működtetése volt.

A kuratórium 9 tagból áll, melynek jelenlegi összetétele:

elnök: Dr. Gyurkó Péter

titkár: Kolman Miklós

tagok: Dr. Lukács János

Őszi Csilla

Harmati László

Kaló István

Nagy Attila

Simkóné Kis Ágnes

Az alapító okirat módosítását személyi változás indokolja.

A Neumann Alapítvány elnöke 2024.11.19-én benyújtott kérelmében kezdeményezte **Dr. Horváth Gábor Miklós határozatlan időre történő megválasztását** a Neumann Iskola Alapítvány kuratóriumának tagjává. Kérelmében előadta, hogy Dr. Horváth Gábor Miklós 5 éven át volt a Neumann Iskola Alapítvány kuratóriumának tagja, munkáját elkötelezettséggel, segítőkészen végezte, kapcsolata mandátumának lejárta után is megmaradt az iskolával, ill. a fenntartó alapítvánnyal. Erre tekintettel javasolja újbóli megválasztását.

Az alapító okirat 7.§ 3. pontja szerint a kuratóriumi tagok megbízatása határozatlan időre szól.

Az előterjesztés 1. melléklete a javasolt változással egységes szerkezetbe foglalt Alapító Okirat.

Kérem a Tisztelt Közgyűlést, hogy a Neumann Iskola Alapítvány Alapító Okiratának módosítására tett határozati javaslatot elfogadni szíveskedjen.

Eger, 2024. december 02.

Vágner Ákos

**Polgármester**

**Határozati javaslat:**

1. Eger Megyei Jogú Város Önkormányzatának Közgyűlése, mint a **Neumann Iskola Alapítvány** alapítója az Alapítvány kuratóriumának tagjává 2024. december 20. napjától határozatlan időre **Dr. Horváth Gábor Miklóst** választja meg.

1. Eger Megyei Jogú Város Önkormányzatának Közgyűlése jóváhagyja a Neumann Iskola Alapítvány **Alapító Okiratának** módosítását és a módosításokkal egységes szerkezetbe foglalását a határozat melléklete szerinti tartalommal. A Közgyűlés felhatalmazza a polgármestert az Alapító Okirat, valamint a változás bejegyzéssel kapcsolatos dokumentumok aláírására.

Felelős:Vágner Ákos polgármester megbízásából

Dr. Barta Viktor jegyző és

Dr. Nagy Holló Eszter a Jogi és

Hatósági Iroda vezetője

Határidő: 2025. január 31.